Vastuullisuuden case-aamu
2023-03-07 07:00 - 08:00 UTC | Teams-alusta
Tervetuloa Vastuullisuuden case-aamuun, jonka vieraana on Design from Finland -merkkiä kantava Fiskars Group ja sen vastuullisuuspäällikkö Juulia Rantala.
Fiskars Groupin vastuullisuustyötä ohjaa tarkoitus luoda edistyksellistä muotoilua, joka tekee arjesta ainutkertaista. Se kattaa koko ketjun ideoinnista hankintaan ja tuotannosta liiketoiminnan kehittämiseen. Yritys on sitoutunut haastamaan kertakäyttökulttuuria ja tekemään arjesta ainutkertaista.
Nämä sitoumukset ohjaavat kaikkea päätöksentekoa, ja konkreettisten, numeeristen tavoitteiden edistymistä seurataan säännöllisesti yhtiön jokaisella tasolla ympäri maailmaa. Fiskars Groupille on myös myönnetty CDP:n korkein A-luokitus kunnianhimoisista ilmastotoimista ja raportoinnin läpinäkyvyydestä.

Tule kuulemaan Fiskars Groupin vastuullisuustyöstä:

Miten selkeät, mitattavat tavoitteet ohjaavat vastuullisuustyötä globaalissa bränditalossa, joka toimii 29 maassa?
Millaisilla toimilla kunnianhimoisiin tavoitteisiin aiotaan päästä?
Miksi yritys uskoo yhteistyön voimaan haasteiden ratkaisemisessa ja maailman muuttamisessa?

Tilaisuudessa kuulet konkreettisia ja inspiroivia esimerkkejä ja voit jakaa ajatuksiasi vastuullisuustyöstä.
Ohjelma:

Tervetuloa, toimitusjohtaja Tero Lausala Suomalaisen Työn Liitto
Vastuullisuus Fiskars Groupissa, vastuullisuuspäällikkö Juulia Rantala

Case-aamun sisällössä painottuu erityisesti Suomalaisen Työn Liiton vastuullisen työn periaatteet.
Tilaisuus on maksuton ja tarkoitettu Suomalaisen Työn Liiton jäsenyritysten edustajille.
Tilaisuus järjestetään TEAMS-alustalla. Liittymislinkki lähetetään ilmoittautuneille ennen tilaisuuden alkua.
Ilmoittaudu alla mukaan!
